OpenLLM-France/wikimedia huggingface dataset:
# Marc Fernández Usón

Marc Fernández Usón (el Masnou, Catalunya, 23 de juliol de 1987) és un jugador català de bàsquet retirat que ocupava la posició d'aler. És fill de Juan Ramón Fernández i nebot d'Enric Margall, també jugadors professionals del bàsquet. Marc Fernández es va formar a les categories inferiors del Masnou i del Futbol Club Barcelona. Va debutar a l'ACB amb el Menorca Bàsquet el 17 d'octubre de 2007 contra del Grupo Capitol Valladolid. Després de completar 3 temporades a Menorca a l'ACB (2007-2008 i 2008-2009) i a la LEB Or (2009-2010) va signar pel Power Electronics València per completar la línia exterior al costat de Rafa Martínez, Víctor Claver i Jeremy Richardson. Va ser internacional juvenil i Sub-20 amb la Selecció de bàsquet d'Espanya. Va aconseguir la medalla d'or al Campionat Europeu de Bàsquet Sub-18 de 2004 disputat a Saragossa (Espanya) i la de plata en el Sub-20 de 2007 celebrat en Nova Gorica (Eslovènia).

## Clubs

* FC Barcelona 2001-2005
** FC Barcelona B Cadet 2001-2002
** FC Barcelona A Cadet 2002-2003
** FC Barcelona Junior 2003-2005
* WTC Cornellà (LEB-2): 2005-2007
* FC Barcelona (ACB): 2006-2007
* ViveMenorca (ACB i LEB Or): 2007-2010
* Power Electronics València (ACB): 2010-2011
* Club Bàsquet Girona (LEB Or): 2010-2011

## Internacional

* Selecció d'Espanya Junior
* Selecció d'Espanya sub-20

## Palmarès

* 2003/04: Campió d'Espanya júnior amb el FC Barcelona.
* 2004: Medalla d'Or en l'Europeu Júnior de Saragossa.
* 2007: Medalla de Plata en l'Europeu Sub-20 de Nova Gorica.
* 2009/10: Subcampió de la Copa Príncep amb el ViveMenorca.

## Enllaços externs

* «Marc Fernández "Fichar por el Power es una oportunidad única"» (en castellà). Diario AS.
* «Fernández, Marc» (en castellà). ACB.com. Arxivat de l'original el 2017-12-28.
* «Marc Fernández» (en castellà). Menorca Básquet.
* «Marc Fernández» (en castellà). Menorca.
# HD Radio

HD Ràdio és la marca registrada de la companyia iBiquity, qui va desenvolupar l'estàndard de ràdio digital anomenat In-band on-channel (IBOC), una tecnologia que permet a les estacions FM i AM transmetre àudio i dades a través d'un senyal digital emes amb els senyals analògics tradicionals. El contingut en streaming està disponible sense subscripció, però els oients han de dotar-se de receptors compatibles per rebre els senyals digitals.
Aquesta tecnologia va ser desenvolupada per la companyia iBiquity Digital, i va ser autoritzat l'any 2002 per la FCC com a mètode de difusió de ràdio digital als Estats Units. HD Ràdio s'emet principalment en diferents països amb més de 1900 estacions de radiodifusió, que cobreixen aproximadament el 84% del territori.

## Referències

* ↑ «HD Radio» (en anglès). [Consulta: 12 gener 2018].
* ↑ «Making the world sound better | DTS» (en anglès). [Consulta: 12 gener 2018].
* ↑ «Official Guide to Government Information and Services | USAGov» (en anglès). [Consulta: 12 gener 2018].
* ↑ «Estats Units d'Amèrica | enciclopèdia.cat». [Consulta: 12 gener 2018].
# HEC-RAS

HEC-RAS (de l'anglès River Analisys System) és un programa de càlcul de flux hidràulic unidimensional en làmina lliure, dissenyat especialment per a calcular avingudes hidrològiques en rius.
La versió més recent del programa és la 4.0 beta, i es pot descarregar de franc Arxivat 2005-10-30 a Wayback Machine.. És un programa gratuït, de lliure distribució però de codi tancat.
El programa el desenvolupa l'Hydrologic Engineering Center (HEC, Centre d'enginyeria hidrològica) dels Army Corps of Engineers (Cos d'enginyers de l'exèrcit) dels Estats Units.
Pot treballar tant en canals prismàtics com no prismàtics i permet treballar amb règims permanents o gradualment variables en el temps. El model pot calcular tant règims ràpids com lents i pot considerar efectes de ponts, embassaments, sobreeixidors, etc. El programa aporta forces resultats hidràulics i ofereix també una bona sortida gràfica.
El model de càlcul efectua tres hipòtesis hidràuliques bàsiques:
* El flux és gradualment variat en l'espai, ja que el model donat suposa una distribució hidroestàtica de pressions.
* El flux és unidimensional.
* El pendent és petit.
L'aplicació del model a un riu real en lloc d'un canal comporta també l'acceptació de les següents hipòtesis:
* La llera és fixa.
* No hi ha transport sòlid.
* La resistència al flux és independent del flux (en realitat, el número de Manning disminueix amb el cabal (i el calat) de manera sensible.

## Enllaços externs

* http://www.hec.usace.army.mil/ Arxivat 2013-03-08 a Wayback Machine. Lloc web de l'Hydrologic Engineering Center (Centre d'enginyeria hidrològica) (anglès)
# Harriman (Tennessee)

Harriman és una població dels Estats Units a l'estat de Tennessee. Segons el cens del 2000 tenia 6.744 habitants.

## Demografia

Segons el cens del 2000, Harriman tenia 6.744 habitants, 2.907 habitatges, i 1.802 famílies. La densitat de població era de 259,3 habitants/km².
Dels 2.907 habitatges en un 24,8% hi vivien nens de menys de 18 anys, en un 41,9% hi vivien parelles casades, en un 15,6% dones solteres, i en un 38% no eren unitats familiars. En el 34,1% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,9% tenia menys de 18 anys, un 8,7% entre 18 i 24, un 25,6% entre 25 i 44, un 23,8% de 45 a 60 i un 20% 65 anys o més.
L'edat mediana era de 40 anys. Per cada 100 dones de 18 o més anys hi havia 78,5 homes.
La renda mediana per habitatge era de 23.736 $ i la renda mediana per família de 31.190 $. Els homes tenien una renda mediana de 26.616 $ mentre que les dones 20.278 $. La renda per capita de la població era de 14.763 $. Entorn del 18,6% de les famílies i el 22,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harriman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Harriman». American Fact Finder. Oficina del Cens dels Estats Units, 12-01-2010.
# Harriman (Nova York)

Harriman és una població dels Estats Units a l'estat de Nova York. Segons el cens del 2000 tenia 2.252 habitants.

## Demografia

Segons el cens del 2000, Harriman tenia 2.252 habitants, 927 habitatges, i 588 famílies. La densitat de població era de 887,2 habitants/km².
Dels 927 habitatges en un 35,6% hi vivien nens de menys de 18 anys, en un 46,8% hi vivien parelles casades, en un 12,2% dones solteres, i en un 36,5% no eren unitats familiars. En el 29,9% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,1.
Per edats la població es repartia de la següent manera: un 26,2% tenia menys de 18 anys, un 5,9% entre 18 i 24, un 38,2% entre 25 i 44, un 19,9% de 45 a 60 i un 9,8% 65 anys o més.
L'edat mediana era de 35 anys. Per cada 100 dones de 18 o més anys hi havia 92,9 homes.
La renda mediana per habitatge era de 60.089 $ i la renda mediana per família de 63.631 $. Els homes tenien una renda mediana de 46.875 $ mentre que les dones 41.280 $. La renda per capita de la població era de 25.414 $. Entorn del 2,2% de les famílies i el 2,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harriman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harriman». American Fact Finder. Oficina del Cens dels Estats Units, 12-01-2010.
# Bandera d'Eswatini

La bandera d'Eswatini, conegut fins al 2018 com a Swazilàndia, fou adoptada oficialment l'1 d'octubre de 1968. Al centre de la bandera, sobre fons vermell, que representa les batalles en temps històrics, un escut i dues llances representen la defensa d'Eswatini contra els seus enemics. El color de l'escut (blanc i negre) representa la convivència pacífica entre les comunitats negra i blanca. Les franges blaves i grogues representen la pau i l'estabilitat i els recursos naturals del país respectivament.

## Banderes històriques

* Bandera de 1890–1894
* Bandera de 1894–1902
* Bandera de 1968–2011

## Referències

* ↑ «eSwatini». Flags Of The World. [Consulta: 19 agost 2022].
# Wadsworth Atheneum

El Wadsworth Atheneum és un museu públic d'art situat a Hartford, capital de l'estat de Connecticut. Situat en un edifici neogòtic, és el museu d'art més antic dels Estats Units, i disposa d'una significativa col·lecció de pintures impressionistes franceses i americanes, paisatges de l'Escola del riu Hudson, obres primes modernistes i obres contemporànies, així com de col·leccions de mobiliari nord-americà i arts decoratives.
El museu exhibeix obres de Pierre Bonnard, Paul Cézanne, Salvador Dalí, Jacques-Louis David, Eugène Delacroix, Edouard Manet, Claude Monet, Pablo Picasso, Camille Pissarro, Pierre-Auguste Renoir, Henri de Toulouse-Lautrec, o Vincent Van Gogh entre d'altres.

## Referències

* ↑ «The Director» (en anglès). wadsworthatheneum.org. Arxivat de l'original el 2013-06-17. [Consulta: 3 agost 2013].
* ↑ Darbee, Herbert C. «Wadsworth Atheneum» (pdf). National Register of Historic Places - Nomination and Inventory. National Park Service, 25-08-1969. [Consulta: 25 maig 2012].
* ↑ «Wadsworth Atheneum» (pdf). Photographs. National Park Service. [Consulta: 25 maig 2012].
# Harriet Smithson

Henrietta Constança (Harriet) Smithson (Ennis, Comtat de Clare, Irlanda, 18 de març de 1800 - 1854) va ser una actriu anglo-irlandesa, la primera esposa d'Hector Berlioz, i la inspiració per la seva Symphonie Fantastique.
Filla d'un director teatral, va tenir èxit sobretot a Anglaterra, però es va traslladar a París el 1827 i 1832, primer amb William Charles Macready. Allà va despertar un entusiasme immens com a Desdemona, Julietta, i, com a Jane a La tragèdia de Jane Shore de Nicholas Rowe. Va atreure a una multitud d'admiradors, entre ells Hector Berlioz.
Berlioz la va descobrir al Théâtre de l'Odéon durant les funcions de Julieta i Ofèlia i immediatament es va enamorar d'ella, enviant-li cartes tot i no haver-la conegut personalment, encara. Això va continuar fins a l'estrena el 1832 de Lelio, una seqüela de la seva Symphonie Fantastique, ella va anar a l'actuació, adonant-se que la simfonia tractava sobre ella (com es va suggerir fortament per les notes del programa) i finalment, es van casar el 1833 a l'ambaixada britànica de París.
En el moment de les seves noces, la seva popularitat havia passat i ella estava profundament endeutada, un factor que es creu que va influir molt en la seva decisió de casar-se. Es va retirar dels escenaris. Louis Berlioz, l'únic fill d'Hector i Harriet, va néixer el 14 agost 1834 (m. 1867). Al voltant de 1840, el matrimoni estava fallant, i Berlioz havia començat un romanç amb Marie Recio.
Smithson es va mudar de la casa matrimonial de la rue Saint Vincent, Montmartre, a la rue Blanche el 1843, encara sota el suport financer de Berlioz. Ella tornaria a la seva antiga casa, al carrer Sant Vicent el 1849, molt després que Berlioz la deixés.
Cap al final de la seva vida, Smithson va patir una paràlisi que la va deixar gairebé sense poder-se moure o parlar. Va morir el 3 de març de 1854, a casa seva, al carrer Sant Vicent, i va ser enterrada a la Cimetière Saint-Vincent.

## Retrats de Harriet Smithson

* Claude Marie Paul Dubufe (1790-1864), oli sobre llenç, ca. 1830, Musée Magnin, Dijon. Aquest retrat ha estat copiat en una imatge gran ovalada pintada en un gerro, París Porcellana, fabricat per Donar-te, ca. 1830, Musée de la Vie Romantique, Paris (regal dels Amics del Museu, 2009).

## Referències

* Museu de la Vida Romàntica, París
# Hegesístrat

Hegesístrat és el nom dels següents personatges:
* Hegesístrat de Sigeu, fill de Pisístrat i tirà de Sigeu
* Hegesístrat d'Elis, herald i endeví d'Elis al servei de Pèrsia
* Hegesístrat de Samos, militar de Samos.
# Haplogrup M

«Haplogrup M» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# HER Foundation

HER Foundation o Hyperemesis Education and Research Foundation és la xarxa de base més gran del món de supervivents i expertes de la hiperèmesi gravídica (HG), així com el lloc web líder en informació sobre HG. Va ser fundada l'any 2002 per Kimber Wakefield MacGibbon, Ann Marie King, i Jeremy King. Els objectius principals de la Fundació són (1) minimitzar el patiment i les complicacions relacionades amb l'HG a través de l'educació, (2) desenvolupar un protocol de tractament eficaç de l'HG, (3) eliminar la necessitat d'interrompre l'embaràs per un tractament ineficaç de l'HG, i (4) conscienciar sobre els efectes debilitants de la HG.
Afiliada a la Universitat del Sud de Califòrnia i a la Universitat de Califòrnia a Los Angeles, la Fundació HER treballa regularment amb experts en psicologia, genètica, nutrició i obstetrícia per millorar l'assistència sanitària i els resultats dels malalts de HG. Les investigadores de HER van crear un registre de dones amb HG i han dut a terme una varietat d'estudis d'enquesta en línia sobre les experiències de les dones que s'han utilitzat amb finalitats d'investigació a institucions com UCLA i USC, i publicats en nombroses revistes mèdiques importants.
La Fundació HER va iniciar recentment la HER5K, una cursa anual de 5K que té lloc a la zona metropolitana de Washington DC per donar a conèixer HG i donar suport a la fundació. El 1r HER5K anual va tenir lloc al National Harbour el 12 de maig de 2013. La Fundació HER ha aparegut a revistes i a la televisió, i els seus directors han defensat les persones que pateixen HG en una sessió informativa a Capitol Hill a Washington, DC el 2005, així com en conferències mèdiques als EUA i al Regne Unit.

## Referències

* ↑ «About Hyperemesis Gravidarum (HG)». HER Foundation. [Consulta: 17 maig 2023].
* ↑ Wendy. «The HER Foundation: Kimber Wakefield McGibbon». Our Bodies Our Blog, 01-04-2009. Arxivat de l'original el 2012-08-15. [Consulta: 3 setembre 2013].
* ↑ «Kate: What is hyperemesis gravidarum? - CBS News Video». Cbsnews.com, 04-12-2012. Arxivat de l'original el 2012-12-08. [Consulta: 3 setembre 2013].
* ↑ «Benchmark Executive Search Team - Jeremy King». Benchmarkes.com. Arxivat de l'original el 2013-05-20. [Consulta: 3 setembre 2013].
* ↑ Goodwin, T. Murphy, et al. "Secular trends in the treatment of hyperemesis gravidarum." American Journal of Perinatology 25.3 (2008): 141-148.
* ↑ Fejzo, Marlena S.; etal Journal of Midwifery & Women's Health, 56, 2, 2011, pàg. 132–136. DOI: 10.1111/j.1542-2011.2010.00019.x. PMC: 3077880. PMID: 21429077.
* ↑ «hyperemesis gravidarum fejzo macgibbon - PMC - NCBI». Ncbi.nlm.nih.gov, 25-03-2013. [Consulta: 3 setembre 2013].
* ↑ Petty, Kelly. "SAVE THE DATE: HER5k Sponsored By The Hyperemesis Education And Research Foundation, May 12." WashingtonExec, 22 Feb. 2013. Web. 12 Aug. 2013.
* ↑ «Sunday, May 12, 2013 | National Harbor». HER5K, 12-05-2013. Arxivat de l'original el April 25, 2013. [Consulta: 3 setembre 2013].
* ↑ «Press Center | Overview». Help HER. [Consulta: 3 setembre 2013].
# Cap'òc

El Cap'òc, Centre d'animacion pedagogica en occitan —Centre d'animació pedagògica en occità—, és un servei integrat al Centre départemental de documentation pédagogique des Pyrénées-Atlantiques, en vigor des de setembre de 2001 i amb seu a Pau, amb la finalitat de desenvolupar d'un centre acadèmic de recursos específics de la cultura i llengua occitana i desenvolupar l'educació tant en gascó com en llenguadocià i llemosí, als centres escolars francesos.
Els primers anys del segle xxi, davant l'atracció per part dels estudiants per les llengües minoritàries i en particular per l'occità, van començar a establir-se debats dels quals en van sorgir iniciatives i es va crear un dinamisme entorn la literatura i llengua occitana; així, en l'àmbit regional dins la República Francesa i en aquest sentit, el Cap'òc va editar el llibre L'Édition de la langue occitane en Aquitaine com un dels dos llibres bàsics per l'ensenyament i aprenentatge de l'idioma. Com a recursos pedagògics per l'educació a nivell nacional a França —emprats com a material escolar—, edità l'obra L'istòria de las arts (2011) sobre l'edat mitjana o Un novél manual de Geografia. Cicle 3 (2014) en gascó i llenguadocià, entre d'altres i, en format CD-Rom, «Claus per ensenhar l'istòria de las arts en cicle 3» el 2011, «Cap a las mats, CP cicle 2» el 2013 o «Cap a las mats, CE2 cicle 3» el 2014.

## Referències

* 1 2 3 «Centre d'animation pédagogique en occitan. Pau». Biblioteca nacional de França. [Consulta: 20 novembre 2015].
* ↑ «Centre d'animation pédagogique en occitan». data.bnf.fr. Biblioteca nacional de França. [Consulta: 20 novembre 2015].
* ↑ Parayre, 2015, p. 165–170.
* ↑ «UN NOVÈL MANUAL DE GEOGRAFIA. Cicle 3». Académie de Toulouse. Arxivat de l'original el 21 de novembre 2015. [Consulta: 20 novembre 2015].

## Bibliografia

* Parayre, Catherine «Occitan Studies: Literature, Modern Period». The Year's Work in Modern Language Studies, 75, 2015, pàg. 165–170. DOI: 10.5699/yearworkmodlang.75.2013.0165..

## Enllaços externs

* Lloc web oficial Arxivat 2007-02-06 a Wayback Machine.
# Guarnició fronterera i fortificacions de la ciutat d'Elvas

Guarnició fronterera i fortificacions de la ciutat d'Elvas és el nom donat al conjunt històric-cultural classificat com a Patrimoni Mundial de la UNESCO el 2012, localitzat a la ciutat d'Elvas, a Portugal. El lloc classificat va ser fortificat de forma extensiva entre els segles xvii i xix, i representa el major sistema de fortificacions abaluardades del món. A l'interior de les muralles, la ciutat inclou grans casernes i d'altres construccions militars així com esglésies i monestirs. Elvas conserva vestigis que es remunten al segle x, però les seves fortificacions daten de l'època del restabliment de la independència de Portugal el 1640. Diverses de les fortificacions, dissenyades pel jesuïta neerlandès João Piscásio, representen el millor exemple conservat de fortificacions d'origen a l'escola militar holandesa.

## Llocs

El lloc classificat comprèn:
* El Castell d'Elvas
* La Fortalesa d'Elvas
* Les Muralles d'Elvas
* L'Aqüeducte d'Amoreira
* El Fort de Nossa Senhora da Graça
* El Fort de Santa Luzia
* El Fort de São Mamede
* El Fort de São Pedro
* El Fort de São Domingos
* El Centre històric d'Elvas
* Fort de Nossa Senhora da Graça
* Fort de Santa Luzia
* Fort de São Pedro
* Imatge del centre històric d'Elvas, edifici i entrada a la cisterna
* Aqüeducte d'Amoreira
* Part de les muralles d'Elvas
* Fortalesa d'Elvas

## Referències

* ↑ «Garrison Border Town of Elvas and its Fortifications». World Heritage List. UNESCO. [Consulta: 14 maig 2017].
* ↑ «Garrison Border Town of Elvas and its Fortifications». Multiple Locations. UNESCO. [Consulta: 14 maig 2017].

## Enllaços externs

* Elvas a la Unesco
* Elvas Arxivat 2015-04-30 a Wayback Machine. en la Comissió Nacional de la Unesco
* Municipi de Elvas Arxivat 2014-02-28 a Wayback Machine.
# Guarnició

«Guarnició» té aquests significats:
* Guarnició, menjar que acompanya un plat vegeu acompanyament (menjar)
* Guarnicions o guarniment, corretges, collar, brides, etc., confeccionats per un baster que es posen a un cavall, mul o bou
* Guarnició (tropes), tropes aquarterades en una població, plaça forta, etc
Viccionari
# Hilda Doolittle

Hilda Doolittle (Bethlehem, Pennsilvània, 1886—Zuric, 1961), coneguda amb el seu nom de ploma H. D., va ser una poeta nord-americana. Va casar-se amb Richard Aldington i va integrar-se en el grup artístic liderat per Ezra Pound. La seva tendència de síntesi, que queda reflectida fins i tot en el seu pseudònim, marca gran part de la seva trajectòria. Va residir a Suïssa durant la part final de la seva vida, quan també va conèixer i visitar Sigmund Freud.
És una de les figures més significatives de l'avant-garde imaginista i la poesia modernista estatunidenca. Va exercir de crítica literària i va mostrar un gran interès per la literatura i la mitologia grega.

## Obres

* Sea Garden (1916)
* Red Roses for Bronze (1929)
* The Walls Do not Fall (1944)
* Tribute to Angels (1945)

## Referències

* ↑ «Hilda Doolittle». Gran Enciclopèdia Catalana. Barcelona: Grup Enciclopèdia Catalana.